मरने वालों में बच्चे भी, शूटर ने मॉल में अंधाधुंध गोलियां चलाईं; पुलिस ने मार गिराया
US Texas Shooting Case Today - अमेरिकी राज्य टेक्सास के एक मॉल में शनिवार को गोलीबारी हुई। हमले में 8 लोगों की मौत हो गई। इनमें बच्चे भी शामिल हैं। 7 लोगों के घायल हुए
अमेरिकी राज्य टेक्सास के एक मॉल में शनिवार को गोलीबारी हुई। हमले में 8 लोगों की मौत हो गई। इनमें बच्चे भी शामिल हैं। 7 लोगों के घायल हुए। न्यूज एजेंसी रॉयटर्स के मुताबिक, पुलिस ने संदिग्ध शूटर को मार गिराया है।
घटना की कुछ तस्वीरें और वीडियो सोशल मीडिया पर वायरल हो रहे हैं। इनमें खून से लथपथ लोग जमीन पर गिरे देख रहे हैं। एक वीडियो में मारा गया हमलावर भी दिख रहा है। उसके शव के पास हमले में इस्तेमाल हुई बंदूक भी दिखाई दे रही है।
टेक्सास शूटिंग की 4 तस्वीरें देखें...
चश्मदीद बोला- मैंने कई शव देख
एक चश्मदीद ने कहा- मैं शॉपिंग कर रहा था। मैंने हेडफोन लगा रखे थे। अचानक से गोलियों की आवाज आने लगी। मैं छुप गया। जब पुलिस ने हमें मॉल से बाहर जाने को कहा तो मैंने कई शव देखे। मैं बस यही प्रार्थना कर रहा था कि इनमें बच्चे न हों। लेकिन शवों को देखकर लग रहा था कि वो बच्चों के ही हैं।
हमले की वजह का पता नहीं
एक पुलिस अधिकारी ने कहा- एलन शहर के एक मॉल में फायरिंग हुई। हमलावर ने लोगों पर अंधाधुंध गोलियां चलाना शुरू कर दिया। हमने फौरन कार्रवाई करते हुए उसे मार गिराया। वहीं, हमलावर समेत 7 लोगों की मौके पर ही मौत हो गई। 2 लोगों की अस्पताल में इलाज के दौरान मौत हुई। हमें फिलहाल हमले की वजह पता नहीं। इसकी जांच की जा रही है।
मिसिसिप्पी और कैलिफोर्निया में भी गोलीबारी
अमेरिकी समय के मुताबिक, 5 मई की रात 11 बजे मिसिसिप्पी में गोलीबारी हुई थी। इसमें एक टीनएजर की मौत हो गई थी। 6 लोग घायल हुए थे। पुलिस हमलावर को पकड़ नहीं पाई। वहीं, शनिवार सुबह कैलिफोर्निया के चिको में एक 17 साल की लड़की की गोली मारकर हत्या कर दी गई। घटना के समय एक घर में पार्टी चल रही थी। 5 लोग घायल हुए। हमलावर को गिरफ्तार कर लिया गया। दोनों ही घटनाओं में हमले की वजह भी सामने नहीं आ सकी है।
4 महीनों में 198 मास शूटिंग की घटनाएं
गन वायलेंस आर्काइव के मुताबिक, इस साल अमेरिका में अब तक 198 मास शूटिंग की घटनाएं हुई हैं। 30 अप्रैल को टेक्सास में एक और मास शूटिंग हुई थी। उस दौरान आरोपी ने 5 लोगों को गोली मार दी थी। इनमें 9 साल का एक बच्चा भी शामिल था।
17 दिन पहले बर्थडे पार्टी में फायरिंग हुई थी
17 अप्रैल को अमेरिका के अल्बामा राज्य के डेडविले में फायरिंग के दौरान 6 नाबालिगों की मौत हो गई थी। 20 लोग घायल हुए थे। घटना एक टीनएजर की बर्थडे पार्टी के दौरान हुई थी। ‘फॉक्स न्यूज’ ने एक चश्मदीद के हवाले से बताया- डेडविले में एक बर्थडे पार्टी चल रही थी। इसे स्वीट-16 नाम दिया गया था। पार्टी खत्म होने को थी, तभी किसी ने फायरिंग शुरू कर दी। चंद मिनट में ही पुलिस वहां पहुंची थी।
अमेरिका की आबादी 33 करोड़ और 40 करोड़ गन
ये खबर भी पढ़ें...
अमेरिकी स्कूल में गोलीबारी, 6 की मौत:पूर्व ट्रांसजेंडर स्टूडेंट ने 2 राइफलों से फायरिंग की, मारी गई; क्रिश्चियन स्कूल भेजने से नाराज थी
अमेरिका के नैशविले में एक स्कूल में फायरिंग हुई। इसमें 3 छात्रों समेत 6 लोगों की मौत हो गई। सुबह 10:30 बजे हमलावर ऑड्री हेल ने राइफल और हैंडगन से द कोवेनेंअ स्कूल में फायरिंग शुरू कर दी थी। पढ़ें पूरी खबर...